{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRAVILNIK O IZMJENAMA I DOPUNAMA PRAVILNIKA O DOKUMENTACIJI POTREBNOJ ZA DONOŠENJE PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"NATALIJA VLAINIĆ","Na temelju članka 29. stavka 16. Zakona o poljoprivrednom zemljištu ( »Narodne novine broj 20/18., 115/18., 98/19. i 57/22.) ministar poljoprivrede donosi ","Predlažemo izmjene odnosno dopunu odredbe iz čl. 4 Pravilnika: \n''Na osnovi pribavljene dokumentacije iz članka 2. ovoga Pravilnika određuju se katastarske čestice poljoprivrednog zemljišta namijenjene za povrat i za zamjenu u slučaju kada nije moguć povrat imovine oduzete za vrijeme jugoslavenske komunističke vladavine, za prodaju, zakup, zakup ribnjaka, zakup zajedničkih pašnjaka i za ostale namjene.''\n \nna način da se od povrata odnosno zamjene izuzmu:\n• velike proizvodno-tehnološke cjeline za koje su sklopljeni dugogodišnji Ugovori o zakupu poljoprivrednog zemljišta u vlasništvu države koji su još uvijek na snazi,\n• poljoprivredna zemljišta u vlasništvu države koja se nalaze oko farmi korisnika, i\n• poljoprivredna zemljišta u vlasništvu države pod trajnim nasadima korisnika i pod sustavima navodnjavanja korisnika\n\nRazbijanje velikih proizvodno-tehnoloških cjelina zbog povrata malih površina uvelike ugrožava i narušava poljoprivrednu proizvodnju većih poljoprivrednih proizvođača/dugogodišnjih korisnika poljoprivrednog zemljišta u vlasništvu države.\nOkrupnjavanje i danas predstavlja jedan od aktualnih strateških ciljeva hrvatske poljoprivrede (Strategija poljoprivrede do 2030. -  Narodne novine br. 26/22), dok je predmetna odredba iz čl. 4 Pravilnika upravo suprotna takvim ciljevima budući ista omogućava cjepkanje poljoprivrednog zemljišta, odnosno uništavanja postojećih proizvodno-tehnoloških cjelina.  \nCjepkanje postojećih proizvodno-tehnoloških cjelina na takav način da se iz istih izdvajaju čestice vrlo male površine, smještene u sredini postojeće cjeline, dovodi u pitanje funkcionalnost i mogućnost obavljanja tekuće gospodarske aktivnosti na preostalom dijelu proizvodno-tehnološke cjeline iz više razloga, koji uključuju, na primjer, nemogućnost zaštite od zaraza zbog neposredne blizine drugog poljoprivrednog gospodarstva, nepostojanje pristupnih puteva, nemogućnost razgraničenja sa susjednim obradivim površinama, daljnju neisplativost korištenja kupljenih strojeva namijenjenih obradi velikih površina, nemogućnost zaustavljanja navodnjavanja izdvojenih čestica zbog već unaprijed uspostavljenih sustava navodnjavanja i sl.\n\nKomentar podnosim u ime Belje plus d.o.o.","Nije prihvaćen","Ne prihvaća se, isto nije predmet ovog Pravilnika, a propisano je odredbama članka 56. Zakona o poljoprivrednom zemljištu Narodne novine 57/22."]